CELEX: 32009R0030
Language: fi
Date: 2009-01-16 00:00:00
Title: Komission asetus (EY) N:o 30/2009, annettu 16 päivänä tammikuuta 2009 , asetuksen (EY) N:o 1032/2006 muuttamisesta tiedonsiirtopalveluja tukevia lentotietojen vaihdon automaattisia järjestelmiä koskevien vaatimusten osalta (ETA:n kannalta merkityksellinen teksti)

17.1.2009   
            
            
               FI
            
            
               Euroopan unionin virallinen lehti
            
            
               L 13/20
            
         
      KOMISSION ASETUS (EY) N:o 30/2009,
   annettu 16 päivänä tammikuuta 2009,
   asetuksen (EY) N:o 1032/2006 muuttamisesta tiedonsiirtopalveluja tukevia lentotietojen vaihdon automaattisia järjestelmiä koskevien vaatimusten osalta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eurooppalaisen ilmaliikenteen hallintaverkon yhteentoimivuudesta 10 päivänä maaliskuuta 2004 annetun Euroopan parlamentin ja neuvoston asetuksen (EY) N:o 552/2004 (yhteentoimivuusasetus) (1) ja erityisesti sen 3 artiklan 1 kohdan,
   ottaa huomioon yhtenäisen eurooppalaisen ilmatilan toteuttamisen puitteista 10 päivänä maaliskuuta 2004 annetun Euroopan parlamentin ja neuvoston asetuksen (EY) N:o 549/2004 (puiteasetus) (2) ja erityisesti sen 8 artiklan 2 kohdan,
   sekä katsoo seuraavaa:
   
               (1)
            
            
               Ilma-aluksen ja maa-aseman välisten tiedonsiirtosovellusten käytön mahdollistamiseksi aluelennonjohtojen, jotka tarjoavat tiedonsiirtopalveluja koskevista vaatimuksista yhtenäisessä eurooppalaisessa ilmatilassa 16 päivänä tammikuuta 2009 annetun komission asetuksen (EY) N:o 29/2009 (3) mukaisia tiedonsiirtopalveluja, olisi saatava tarvittavat lentotiedot käyttöönsä oikeaan aikaan.
            
         
               (2)
            
            
               Jotta seuraava lennonjohtoyksikkö voisi aloittaa tiedonvaihdon ilma-aluksen kanssa silloin, kun asianomaisilla aluelennonjohdoilla ei ole yhteistä tiedonsiirron kytkemisjärjestelmää, olisi luotava automatisoidut menettelyt kirjautumistietojen käsittelyä ja seuraavan vastuutahon kanssa tapahtuvaa yhteydenpitoa varten.
            
         
               (3)
            
            
               Eurocontrol on valtuutettu asetuksen (EY) N:o 549/2004 8 artiklan 1 kohdan mukaisesti kehittämään vaatimuksia tiedonsiirtopalvelujen koordinoitua käyttöönottoa varten. Tämä asetus perustuu kyseisen valtuutuksen johdosta 19 päivänä lokakuuta 2007 annettuun toimeksiantokertomukseen.
            
         
               (4)
            
            
               Sen vuoksi olisi muutettava lennonjohtoyksiköiden väliseen lentoja koskevien tietojen ilmoittamiseen, lentojen koordinointiin ja niiden siirtämiseen tarkoitettujen lentotietojen vaihdon automaattisten järjestelmien vaatimuksista 6 päivänä heinäkuuta 2006 annettua komission asetusta (EY) N:o 1032/2006 (4).
            
         
               (5)
            
            
               Tässä asetuksessa säädetyt toimenpiteet ovat yhtenäisen ilmatilan komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetus (EY) N:o 1032/2006 seuraavasti:
   
               1)
            
            
               Lisätään 3 artiklaan 4 kohta seuraavasti:
               ”4.   Lennonvarmistuspalvelujen tarjoajien, jotka tarjoavat tiedonsiirtopalveluja asetuksen (EY) N:o 29/2009 mukaisesti, on varmistettava, että 1 artiklan 2 kohdan a alakohdassa tarkoitetut järjestelmät, joita käytetään aluelennonjohdoissa, ovat liitteessä I olevassa A ja D osassa säädettyjen yhteentoimivuus- ja suorituskykyvaatimusten mukaisia.”
            
         
               2)
            
            
               Muutetaan liitteet I ja III tämän asetuksen liitteen mukaisesti.
            
         2 artikla
   Tämä asetus tulee voimaan kahdentenakymmenentenä päivänä sen jälkeen kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä tammikuuta 2009.
      
         
            Komission puolesta
         
         Antonio TAJANI
         
         
            Varapuheenjohtaja
         
      
   
   
      (1)  EUVL L 96, 31.3.2004, s. 26.
   
      (2)  EUVL L 96, 31.3.2004, s. 1.
   
      (3)  Katso tämän virallisen lehden sivu 3.
   
      (4)  EUVL L 186, 7.7.2006, s. 27.
   
      LIITE
      Muutetaan asetuksen (EY) N:o 1032/2006 liitteet I ja III seuraavasti:
      
                  1)
               
               
                  Lisätään liitteeseen I D osa seuraavasti
                  ”D OSA:   TIEDONSIIRTOPALVELUJA TUKEVIA MENETTELYJÄ KOSKEVAT VAATIMUKSET
                  1.   KIRJAUTUMISTIETOJEN VÄLITTÄMINEN
                  1.1   Asiaankuuluvat lentotiedot
                  1.1.1   Kirjautumistietojen välittäminen -menettelyssä on välitettävä vähintään seuraavat tiedot:
                  
                              —
                           
                           
                              ilma-aluksen tunnus,
                           
                        
                              —
                           
                           
                              lähtölentopaikka,
                           
                        
                              —
                           
                           
                              määrälentopaikka,
                           
                        
                              —
                           
                           
                              kirjautumisen tyyppi
                           
                        
                              —
                           
                           
                              kirjautumisen parametrit.
                           
                        1.2   Soveltamissäännöt
                  1.2.1   Kirjautumistietojen välittäminen on suoritettava kerran jokaisen tiedonsiirtoyhteyteen kirjautuneen lennon osalta, jonka tarkoituksena on ylittää raja.
                  1.2.2   Kirjautumistietojen välittäminen on aloitettava seuraavien seikkojen perusteella määrittyvistä ajankohdista aikaisempana tai heti kun mahdollista sen jälkeen:
                  
                              —
                           
                           
                              parametrin mukainen määrä minuutteja ennen arvioitua saapumisaikaa koordinointipisteeseen,
                           
                        
                              —
                           
                           
                              ajankohta, jona lento on kahdenvälisesti sovitulla etäisyydellä koordinointipisteestä,
                           
                        yhteistoimintasopimuksissa sovitulla tavalla.
                  1.2.3   Kirjautumistietojen välittämistä koskevien kelpoisuusvaatimusten on oltava yhteistoimintasopimusten mukaisia.
                  1.2.4   Kirjautumistietojen välittämistä koskevat tiedot on sisällytettävä vastaaviin lentotietoihin vastaanottavassa yksikössä.
                  1.2.5   Tieto lennon kirjautumisen tilasta voidaan näyttää vastaanottavan yksikön asiaankuuluvassa työpisteessä.
                  1.2.6   Tieto kirjautumistietojen välittäminen -menettelyn loppuunsaattamisesta, mukaan luettuna vastaanottavalta yksiköltä saatu vahvistus, on välitettävä siirtävälle yksikölle.
                  1.2.7   Jos kirjautumistietojen välittäminen -menettelyn loppuunsaattamista ei vahvisteta voimassa olevien palvelun laatua koskevien vaatimusten mukaisesti, järjestelmän on lähetettävä ilma-alukselle ilma-aluksen ja maa-aseman välisen tiedonsiirron käynnistämispyyntö.
                  2.   SEURAAVALLE VASTUUTAHOLLE ILMOITTAMINEN
                  2.1   Asiaankuuluvat lentotiedot
                  2.1.1   Seuraavalle vastuutaholle ilmoittaminen -menettelyssä on välitettävä vähintään seuraavat tiedot:
                  
                              —
                           
                           
                              ilma-aluksen tunnus,
                           
                        
                              —
                           
                           
                              lähtölentopaikka,
                           
                        
                              —
                           
                           
                              määrälentopaikka.
                           
                        2.2   Soveltamissäännöt
                  2.2.1   Seuraavalle vastuutaholle ilmoittaminen on suoritettava kerran jokaisen kelpoisuusvaatimukset täyttävän lennon osalta, jonka tarkoituksena on ylittää raja.
                  2.2.2   Seuraavalle vastuutaholle ilmoittaminen on aloitettava sen jälkeen, kun ilma-aluksessa oleva järjestelmä on kuitannut seuraavaa vastuutahoa koskevan pyynnön.
                  2.2.3   Kun tiedot seuraavalle vastuutaholle ilmoittamisesta on käsitelty onnistuneesti, vastaanottavan yksikön on lähetettävä ilma-alukselle pyyntö lennonjohtajan ja ohjaajan tiedonsiirtoyhteyden (CPDLC) aloittamisesta.
                  2.2.4   Jos tietoa seuraavalle vastuutaholle ilmoittamisesta ei saada kahdenvälisesti sovitun parametriajan kuluessa, vastaanottavassa yksikössä on suoritettava paikallisia menettelyjä tiedonsiirtoyhteyden aloittamiseksi ilma-aluksen kanssa.
                  2.2.5   Tieto seuraavalle vastuutaholle ilmoittaminen -menettelyn loppuunsaattamisesta, mukaan luettuna vastaanottavalta yksiköltä saatu vahvistus, on välitettävä siirtävälle yksikölle.
                  2.2.6   Jos seuraavalle vastuutaholle ilmoittaminen -menettelyn loppuunsaattamista ei vahvisteta voimassa olevien palvelun laatua koskevien vaatimusten mukaisesti, siirtävässä yksikössä on aloitettava paikallisia menettelyjä.”
               
            
                  2)
               
               
                  Korvataan liitteessä III oleva 2 ja 3 kohta seuraavasti:
                  
                              ”2)
                           
                           
                              Liitteessä I olevan B osan 3.2.4, 3.2.5, 4.2.3, 4.2.4, 5.2.3, 5.2.4, 6.2.3 ja 6.2.4 kohdassa ja liitteessä I olevan D osan 1.2.6, 1.2.7, 2.2.5 ja 2.2.6 kohdassa määriteltyjä yhteentoimivuus- ja suorituskykyvaatimuksia on pidettävä myös turvallisuusvaatimuksina.
                           
                        
                              3)
                           
                           
                              Koordinoinnin uudelleenjärjestämistä, koordinoinnin kumoamista, peruslentotietoja, peruslentotietojen muutoksia, kirjautumistietojen välittämistä ja seuraavalle vastuutaholle ilmoittamista koskevien menettelyjen osalta liitteessä II määriteltyjä palvelun laatua koskevia vaatimuksia on pidettävä myös turvallisuusvaatimuksina.”